**ש"י, ז** מטה שיש עליה מעות, או אפילו אין עליה עתה והיה עליה בין השמשות, אסור לטלטלה, דמגו דאתקצאי לבין השמשות אתקצאי לכולי יומא... והוא הדין לכל דבר היתר שמונח עליו איסור...

**שש"כ כ', מח** בסיס לדבר האסור, רוצה לומר דבר שכשלעצמו מותר לטלטלו, אבל כאשר הוא משמש בסיס למוקצה, כגון שהניח דבר מוקצה עליו... לפני שבת, הרי הוא מקבל את כל הדינים של המוקצה, ואסור לטלטלו במשך כל השבת, כמו המוקצה עצמו, אפילו לאחר שהוסר ממנו המוקצה (בידי נכרי, או בידי קטן, או ששגג והסירו, או שנפל המוקצה ממנו).

**ש"ט ד** ...אבן על פי חבית, או מעות על הכר... אם הניחם עליה מדעתו, על דעת שישארו שם בכניסת השבת, אסור להטות ולנער...

(יח) על דעת שישארו וכו' - אבל אם הניחם בכונה בחול, ולא היה דעתו בפירוש שישארו שם בשבת, ואחר כך שכחם שם, מקרי שוכח...

**שש"כ כ', נה** אין הבסיס נאסר בטלטול אלא אם הניח את המוקצה על הדבר המותר לפני בין-השמשות על דעת שיישאר שם כל בין-השמשות... או אפילו לא היתה דעתו כן במפורש, אלא שזה מקומו של המוקצה...

(משנ"ב ש"ט, יח) ...והנה בעיקר דין בסיס, מסיק במגן אברהם, דלא מקרי בסיס אלא אם כן הניח עליו דבר המוקצה בשביל שיתיישב עליו בטוב. אבל מה שמניחין בדרך אקראי, כמו שרגילין להשים בתיבה חפצים אלו על אלו מפני שאין לו ריוח לפנות לכל חפץ מקום בשולי התיבה, כהאי גוונא לא חשיב מניח אלא שוכח, ומותר לטלטל חפץ המותר אחר שניערו המוקצה מעליו... ויש מחמירין בכל זה, ובמקום הצורך נראה דיש להקל...

**שי"א, ח** ...צנון שטמן בארץ ומקצת עליו מגולים... נוטלו אף על פי שבנטילתו מזיז עפר ממקומו... הגה: ואפילו הניחו שם מבעוד יום להיות שם כל השבת...

(כט) ...לא שייך בסיס, דהלא לא היתה כונתו בהטמנה שיהא האוכל משמש להעפר אלא אדרבה שיהא העפר משמש להאוכל...

**שש"כ כ', נו** אין הבסיס נאסר בטלטול אלא אם כן יש למוקצה שעליו חשיבות לגביו, אבל אם אין לו חשיבות לגביו, כמו מטבע פחות-ערך שהונח על השולחן, או חפץ מוקצה שתלה אותו על דלת החדר, אין הדבר המותר נהפך לבסיס...

**ש"ט, ד** אם אדם הניח דבר מוקצה על של חבירו, לא אמרינן דנעשה בסיס לדבר האסור, דאין אדם אוסר של חבירו שלא מדעתו.

**שש"כ כ', נה** אין הבסיס נאסר בטלטול אלא אם הניח את המוקצה על הדבר המותר לפני בין-השמשות על דעת שיישאר שם כל בין-השמשות... ואכן המוקצה גם היה מונח במקומו כל בין-השמשות. אבל... אם נכרי (או קטן) הסיר את המוקצה בתוך זמן בין- השמשות, או שהניחו (נכרי או קטן) אפילו בידיעת בעל הבסיס ובהסכמתו על הדבר המותר בשבת עצמה, או אפילו הוא עצמו טעה והניחו בשבת, בכל אלה - אין הדבר המותר נהפך לבסיס...

**שש"כ כ', נ** כלי שמלאכתו לאיסור והוא מונח על דבר המותר בטלטול, יש אומרים שאין הבסיס נאסר כלל. ועל כל פנים, בודאי לא יהא הבסיס חמור מן הכלי עצמו, ומותר אפוא לטלטלו לצורך גופו ומקומו...

**ש"י, ח** כלי שיש עליו דבר האסור ודבר המותר, מותר לטלטלו... וכגון שדבר המותר חשוב מדבר האסור, אבל אם דבר האסור חשוב יותר מדבר המותר, בטל אצלו ואסור לטלטלו.

(לג) חשוב מדבר האסור - ואם שניהם שוין, אסור.

**ש"י, ח** ...וכל זה לא מיירי אלא שהיה ההיתר עם האיסור מבעוד יום; אבל אם היה האיסור עליו לבד, לא מהני מה שהניח אצלו ההיתר בשבת.